《述愤次李崆峒韵》
清代·陈鹏年

揽镜叹畴昔，我生良不辰。遭逢承平世，罪戾盖有因。

束躬待斧钺，奄忽弥十旬。天怒谅可回，恩波浩无津。

巽命重迟回，已足感臣邻。永念衰病母，江湖隔昏晨。

恐惧心胆碎，雨泣鼻酸辛。上有圣明君，下有垂白亲。

作者简介：（1663—1723）清湖南湘潭人，字北溟，又字沧洲。康熙三十年进士，授浙江西安知县。历浙江西安、江南山阳知县，累擢为江宁知府。四十四年，圣祖南巡时，总督阿山欲加赋为供应之用，鹏年力持不可而止。事后，被借故诬劾下狱，江宁人为之罢市，终仍夺官。后再起为苏州知府，官至河道总督，卒于任。卒谥恪勤。有《道荣堂文集》、《喝月词》、《历仕政略》、《河工条约》等。